
Acolada nr. 4 aprilie 


Peștera platonică și peștera eliadescă 


Motto: „Cu cât omul suferă 
mai mult, adică este mai 
solidarizat cu Cosmosul, cu 
atât îşi face loc mai putermic 
dorinţa de a se elibera, setea 
de mântuire” (Mircea Eliade, 
Insula lui Euthanasius, 1943). 


În cele ce urmează mă 
voi ocupa de nuvela elia- 
descă Podul, prezentată în 
Wikipedia la nivel proletcul- 
tist, nu numai prin invocarea 
proletcultistului Zigu Ornea 
care în 1957 l-a turnat pe 
Noica la Securitate, în loc să-i 


publice manuscrisul despre Hegel. 

Cei responsabili cu fasonarea fişei de prezentare a nuvelei 
Podul, pe care n-au înţeles-o nici ei, nici cei pe care-i citează la 
bibliografie, în primul rând greşesc scriind că în nuvelă ar apărea 
„patru prieteni”. 

E drept că doar la sfârșitul povestirii, din cuvintele de rămas 
bun rostite de Onofrei, analfabeţii funcționali ar fi avut o şansă 
să-şi dea seama că celor trei călători spre via Gorgani, „cea mai 
frumoasă vie din această parte a Dobrogei”, li se adăugase un al 
patrulea care va fi primul ce părăseşte compartimentul de clasa I-a. 

Referitor la povestirea lui Gologan, administratorii enciclope- 
diei informează în mod eronat că unii dintre cei ce duc o viaţă de 
petreceri mondene „ar fi obosit şi ar fi renunţat să caute esența 
vieţii”. Unde? În petreceri? În confortul staţiunilor balneare? 

Din abundenta colecţie de cuvinte înşirate fără rost, mai re- 
dau gogomănia după care bătrâna cea oarbă ar fi tânjit la rein- 
tegrare într-un paradis pierdut. Aceasă gomomănie este perfect 
asortată cu cele apărute în 2002 în „Observatorul cultural” , de 
unde wikipediştii de rang înalt (» au extras inepţia după care din 
labirint s-ar putea ieşi prin „educarea unei cunoașteri latente, pre- 
existentă a sinelui”. Această pre-existentă cunoaștere s-ar realiza, 
vezi Doamne, prin ruptura produsă de trecerea podului. 

Incultura propagată prin Wikipedia — care întâi a cenzurat toate 
interpretările povestirilor eliadeşti propuse de Isabela Vasiliu- 
Scraba, apoi, în aprilie 2022, a eliminat cu totul prezentarea ei din 
confiscata enciclopedie —, atinge apogeul odată cu presupunerea 
că spaţiul sacru ar avea elemente, Cititorul nu este scutit nici de 
această inepție, atunci când parcurge eronata prezentare a finalului 
povestirii Podul. Acum i se serveşte pe tavă gogomănia după care 
fiecare om ar intra în legătură cu asemenea elemente, doar că ma- 
joritatea oamenilor nu le recunosc (accesare pe 17 aprilie). 

Să fie evidenta a-culturalizare urmare directă a cocoțării lui 
Culianu deasupra lui Eliade, după expresia lui Petru Ursache? Un 
semn în plus ar fi dat de ifosele celui care, fără să fi înțeles nuve- 
la Podul, scria că autorul „nu reuşeşte să dizolve teza metafizică 
în substanţa epică şi intelectuală a prozei” (Mihai Gheorghiu, Ed. 
Humanitas, 2015). 

În Camera Sambo (Cluj, 2008, 187-188), Petru Ursache cite- 
ază inedita asociere făcută de Petre Ţuţea între homo religiosus al 
lui Eliade şi ideea platonică de om. Idee la care participă nemijlocit 
omul capabil să iasă la lumina soarelui, rupând lanţurile prin care 
este obligat să vadă în exclusivitate umbrele de pe zidul peşterii 
(vezi Isabela Vasiliu-Scraba, Mistica platonică, Slobozia, 1999). 

La Platon, asemenea participare este însă pe alese. Fiindcă nu 
toți locuitorii peşterii resimt înlănțuirea. Doar puţini sînt cei care 
nu numai că o sesizează, dar trec şi la acţiune, făcând marele efort 
de a scăpa de lanţuri şi de a se întoarce cu spatele la umbrele de pe 
pereţi. Abia schimbarea orizontului spiritual îi aduce pe cei puţini, 
care participă la ideea platonică de om, într-o situaţie, să-i spunem, 
„fără ieşire”: Cum să mai trăiască ei în întunericul peșterii, în col- 
ectivitățile de captivi ai umbrelor, după ce au contemplat reflexia 
în apă a luminii Soarelui? 

Interesant este că, de jos în sus, dinspre aici către dincolo, adică 
dinspre lumea simţurilor, reprezentată de misticul Platon prin în- 
tunericul peşterii, către lumina din afară, nuvela eliadescă Podu/ 
se putea foarte bine intitula „Marea” sau „Ieşirea spre Lumină”, 
sau, dată fiind perspectiva creştină a trei dintre cele patru povestiri, 
chiar „Mântuirea”. Numai că, din sensul invers, al locotenentului 
de roşiori care are de retrăit drama trecerii de la lumină spre întu- 
nericul peșterii, sau, cum scrie Eliade, drama reintegrării în lumea 
de aici, nuvela nu putea primi alt nume decât cel dat de genialul 
ei autor. 

Onofrei redă situaţia fără ieşire — în care s-ar găsi frumosul 
locotenent — întâi printr-o cameră fără uși şi ferestre, apoi prin 
capătul unui tunel în care „te loveşti de peretele muntelui, și încer- 
ci atunci să te întorci, dar nu izbuteşti. Nu izbuteşti să-ți întorci 
nici măcar trupul, căci simți peretele chiar acolo, în spatele tău, te 
loveşti de el, şi-l simţi de asemenea deasupra craniului, parcă tot 
mai aproape, parcă amenințând să te strivească, şi totuşi îți spui: 
trebuie să existe o ieşire. Ei bine, domnilor, vă asigur că există o 
ieșire. Dar, evident, pe alt plan” (p.190). 

Povestirea a fost scrisă în 1963, când prietenul său Noica 
n-a putut fi scăpat din temniţa politică. Nici prin „Amnesty for 
Political Prisoners”, nici pe calea cumpărării ?. Între coperţile 


(despre nuvela Podul de Mircea Eliade) 


unei cărţi, povestirea a apărut prima dată în Occident, în anul scri- 
erii ei, în volumul Nuvele editat de Uscătescu la Madrid (Editura 
Destin, 1963, 151 p.) şi nu şapte ani mai târziu la Bucureşti, cum 
greșit trec în wikipedia adoratorii turnătorului Zigu Ornea. 

Existenţa în lumea devenirii pe care o duce Onofrei tânjind 
după experienţa copleșitoare de care Dumnezeu l-a învrednicit să 
se bucure, experienţă de care nu mai ştie dacă a fost în vis sau 
aievea, ar fi, după spusa lui Eliade, oarecum înrudită cu „situaţia 
fără ieşire” pe care o trăieşte ascetul indian ajuns să fie un „mort 
în viaţă”. Însăși „dispariţia” lui Onofrei, în gara de care Vladimir 
se miră că se află atât de aproape de pod, ar înclina balanţa către 
asemănarea situaţiilor. Căci, înainte de a ajunge să vadă marea, 
Onofrei coboară imediat, după pod, într-o gară despre care poves- 
titorul Vladimir spune că niciodată n-a reuşit să-şi amintească nu- 
mele ei. Aceasta este chiar observaţia cu care se încheie nuvela. 

În eterica povestire intitulată Podul, peştera din munte ilus- 
trează de la bun început o situaţie fără ieşire, în care poate ajunge 
oricare om. Faţă de peștera platonică ilustrând „situația fără ieşire” 
în care s-ar găsi foarte puţini oameni, multiforma peşteră eliadescă 
sugerează ceva esențial legat de condiția umană. Și îl sugerează în 
modul cel mai subtil cu putință. Fiindcă împreună cu insul prins 
în interiorul ei, caverna imaginată de marele istoric al religiilor e 
ciudat de dinamică. Pe măsură ce omul îmbătrâneşte, peştera îşi 
schimbă şi ea forma inițială şi dimensiunea. 

Cu trecerea timpului, omul din peșteră este supus unei ciudate 
presiuni, care nu-i vine dinăuntru, din dorinţa de a ieşi din peşteră, 
ci-i vine cumva din afară, prin îmboldirea de a căuta neapărat o 
ieşire. Odată cu scurtarea firului vieții omeneşti, peştera începe să 
se micşoreze, până ajunge aproape să-l strivească pe omul care 
se află în ea. În astfel de situaţii aparent fără ieşire nu mai ajung 
doar câţiva oameni aleși. În fapt, oricărui om i se poate întâmpla 
să trăiască o situaţie cumplit de disperantă, despre care crede că 
este fără ieşire. 

Cum ar fi, de pildă, trecerea în lumea de dincolo a lui Petre 
Biriş din Noaptea de Sânziene, când era torturat după gratii de 
temniță comunistă. Chiar şi în asemenea situaţie, practic fără 
ieşire, filozoful Biriş ştie că Iisus Hristos nu-l va părăsi, de aici şi 
mesajul pentru occidentalii des-creştinaţi: „Există o ieşire”. 

În nuvela Podul, ca provenită de la locotenent, apare preciza- 
rea lui Onofrei că ieşirea, pragul, sau podul salvator este acolo 
când, „din toate părțile te cuprinde frica” (p.203), amestecată cu o 
indescriptibilă beatitudine. 

Mircea Vulcănescu, evocat de Eliade în figura martirizatului 
deținut Petre Biriş, le spunea tinerilor din temniţă, într-o confer- 
inţă despre sinucidere, că „numai credinţa îl împacă pe om cu 
viața sa oricât de mizeră. Meditaţia doar îl ajută să-şi înțeleagă 
viaţa... Chiar închis, cel sus-ținut (/ţinut deasupra de o credință 
religioasă) nu este lipsit de libertate, căci în jurul credinței sale 
el zboară cât doreşte. Păstrarea oricărui fel de aripi spirituale an- 
ulează starea de prizonierat fizic, păstrând vie în om dorinţa de a 
trăi şi respectul pentru viața pe care i-a dat-o Dumnezeu” (vezi 
Isabela Vasiliu-Scraba, Harismele Duhului Sfânt și fotografia „de 
14 ani”, https:/lisabelavs2.wordpress.com/mircea-eliade/isabe- 
la-vasiliu-scraba-fotografie-mircea-eliade/). 

Pe ideea din mesajul lui Biriş începe şi povestirea Podul: 
Occidentalizat, Vladimir a uitat că s-a născut creștin. Dar Domnul 
nostru Iisus Hristos nu l-a uitat. Motociclistul Emanuel a venit să-i 
amintească de Iosafat, tânărul fiu de rege trecut la creştinism din 
cartea populară Varlaam și Iosafat. Vreme de 55 de ani, Vladimir 
trăise la întâmplare. Viaţa i se apropia acum tot mai repede de 
sfârșit. Şi o trăise greşit: mai precis, o trăise ca într-un vis, fără 
să-şi dea seama ce se întâmplă cu el. Se rătăcise, uitase de credința 
creştină, deşi în adolescență şi în primii ani de tinereţe fusese cred- 
incios. „Unii uită câtva timp, dar apoi, deodată îşi amintesc” (p. 
194), scrie Eliade. În cazul lui Vladimir, reamintirea a venit târziu, 
când nu mai avea mult de trăit. Deja se gândea la priveliştea viei 
de pe tereasă, cum deodată via de la Gorgani „parcă dispare, parcă 
s-ar fi prăvălit malul, şi de acolo nu mai vezi decât marea cât poți 
cuprinde cu ochii, nu mai vezi decât marea” (p.201). 

Pe când Vladimir invoca frumuseţea unei asemenea priveliști, 
Onofrei, călătorul necunoscut cu care au povestit cei trei prieteni 
plecați de la Bucureşti, i-a atras atenția că nu poţi vedea marea 
dacă n-ai trecut podul de peste Dunăre. Ceea ce, pentru situația 
în care se afla Vladimir, putea foarte bine să însemne că nu poţi 
vorbi de lumea de dincolo decât după ce ai trecut,podul”, adică 
„pragul” dintre cele două lumi. 

Din povestea lui Zamfirescu, bătrâna oarbă, însoțită de tânăra 
care citeşte, va trece şi ea podul, fiind pe moarte. Ultima dată 
apăruseră într-o vie de lângă Târgovişte. Zamfirescu le-a văzut 
pentru că era la cules de vii, „la ei la vie”. Pentru creştini, lisus 
este cel care apare simbolizat pe icoane ca identificându-se cu viţa 
de vie care crește din trupul Lui. 

Străinul Onofrei intervine cu precizarea că Zamfirescu, împre- 
ună cu rudele și prietenii lui, se aflau la vie „în mod natural”. Aici 
Onofrei reia cumva ideea naeionesciană că „ortodox te naşti”, eşti 
în mod natural, nu devii. Pentru că, spune călătorul necunoscut, pe 
lângă cei care sunt creștini din născare şi nu se mai frământă cu 
întrebări legate de mântuire, există oameni care au pierdut sponta- 
neitatea integrării în „modul natural”. Printre ei se găseşte locote- 
nentul de roşiori pasionat de spiritualitatea orientală, a cărui viaţă 


se desfăşoară pe un plan ce poate fi numit „metafizic, teologic”. 

Alături de locotenent se pune pe sine și Onofrei, interesat de 
misterele camuflate în lumea devenirii. Peştera lui, situaţia lui fără 
ieşire, e provocată de uitare. Onofrei își aminteşte că a mai fost în 
via de la Gorgani, dar amintirea îi este foarte vagă. Își aminteşte 
doar că îşi amintește. Dacă ar reuşi să-şi amintească, ar înțelege 
dacă a visat sau chiar a fost în acele locuri. Frumosul locotenent 
a optat pentru lumea simţurilor fără a se lăsa dominat de ea, și 
fără a o socoti drept realitate ultimă. Din lecturile sale el ştie că, 
pentru unele şcoli metafizice indiene, mântuirea se dobândeşte 
prin renunţarea la fructul actului și că „omul, departe de a partic- 
ipa pasiv la drama Creaţiei” poate transfigura fiecare gest uman, 
transformându-l în ritual” (Mircea Eliade, /nsula lui Euthanasius, 
1943). 

În planul metafizic în care trăieşte locotenentul de roșiori, stru- 
gurele roșu şi viţa-de-vie vor fi semn al beatitudinii. Onofrei le 
explică celorlalți că ar fi o viță-de-vie crescută din trupul Marii 
Zeiţe, ascunsă printre multele femei cu care face tantrism locote- 
nentul de roșiori. 

Înflăcăratul Onofrei, vorbind despre existența pragului, a pod- 
ului, a unei ieşiri, este întrerupt de Gologan cu exclamaţia: „Dacă 
Dumnezeu, pentru păcatele noastre, a lăsat viţa-de-vie, de ce to- 
tuşi este aşa de greu?” Înainte îl întrerupsese ca să-și spună și el 
situația fără ieşire pe care a trăit-o. Povestea lui Gologan este cea 
a orășenilor din lumea bună. Numai că şi istoria petrecăreților se 
termină cumva pe imaginea icoanei reprezentându-L pe lisus din 
trupul căruia creşte viţa de vie. Aceasta transpare din nostalgia 
Baronului după tihna sfârşitului de viaţă într-o vie proprie, „cât ar 
fi ea de modestă”, unde „să lași să îmbătrânească vinul, să-l laşi 
aşa zece, douăzeci de ani şi tu să stai lângă el fără griji, fără gân- 
duri” (p.201). Şi, nu întâmplător, povestitorul este Gologan, după 
nume un fost închinător la zeul ban, care şi-a relatat povestirea 
neînţelegând cum este cu „situaţia fără ieșire”. 


Isabela VASILIU-SCRABA 


Note: 

1-Dan Culcer îmi recomandase pe 5 aprilie câteva articole en- 
glezeşti despre Wikipedia. Unele nu s-au deschis. Am putut citi 
doar „Wikipedia rotten on the core” care adăuga observaţiilor mele 
(https://isabelavs2.wordpress.com/articole/isabelavs-wikipedia- 
ro19/ ) cifre statistice care le întăreau justeţea. Fiindcă putregaiul 
din miezul wikipediei apărea la vedere prin scăderea numărului de 
voluntari, creşterea procentului de schimbări îndepărtate, creşterea 
numărului de utilizatori blocaţi, fiindcă nu împărtășesc opiniile ad- 
ministratorilor. Era amintită şi practica celor două seturi de reguli, 
una pentru administratori, alta pentru utilizatorii de rand, pe care 
am subliniat-o încă din 2012. Două noutăţi am aflat totuşi odată 
cu citirea textului englezesc. Prima consta în scăderea dramat- 
ică a numărului de cereri aprobate pentru rolul de administrator. 
Desigur pentru a concentra puterea de decizie în mâna acelor ad- 
ministratori care au confiscat enciclopedia on-line. A doua a fost 
noutatea „scandalurilor” provocate de editorii plătiţi să reprezinte 
punctul de vedere al plătitorilor („pay-to-play scandal”) 

2 Prin „Amnesty for Political Prisoners”, lon Raţiu, unul din- 
tre fontatorii organizației, a încercat scoaterea lui Noica din în- 
chisoare. Ceea ce nu s-a putut, fiindcă reprezentanţii Securităţii 
anti-româneşti l-au minţit cu neruşinare pe delegatul venit din 
Anglia, spunându-i că filozoful ar fi fost deja în libertate. O 
altă încercare de eliberare a filozofului din închisoarea politică 
— unde fusese băgat de turnătorii Zigu Ornea şi Pavel Apostol 
când plagiatorul Ion lanoşi era şef al cenzurii ideologice comu- 
nistre (vezi Isabela Vasiliu-Scraba, Harismele Duhului Sfânt şi 
fotografia „de 14 ani”, https://isabelavs2.wordpress.com/mir- 
cea-eliade/isabela-vasiliu-scraba-fotografie-mircea-eliade/  ) —, 
a fost prin cumpărare (vezi Isabela Vasiliu-Scraba, „Pelerina ” 
lui Eliade, sau, Scenarita — formă securisto-comunistă a teoriei 
conspirației,  https://isabelavs2.wordpress.com/mircea-eliade/is- 
abela-vasiliu-scraba-pelerina-lui-mircea-eliade/ ). Mircea Eliade 
— care contribuise cu bani la tentativa de scoatere a deţinutu- 
lui Noica din „statul-închisoare” prin cumpărare (vezi Isabela 
Vasiliu-Scraba, ,, Rinocerizarea ” criteriului biografic la un istoric 
dilematic: Andrei Pippidi, bttps://isabelavs2.wordpress.com/isa- 
belavs-rinocerizarea/ ) —, tratează în beletristica scrisă în Occident 
subiectul temniţelor politice comuniste. După ce a fost până în 
1990 un subiect-tabu. Despre temniţele politice nu se poate vorbi 
liber nici în ziua de azi. Aflată permanent la pândă, poliţia gândirii 
cenzurează cu promptitudine abaterile de la comunista interdicție, 
nicicând ieşită din uz, confiscând (ca înainte de 1990) memoriile 
unui fost deţinut politic trimise în 2008 de mine în Argentina. 
Dar chiar recent, pe 17 şi pe 18 aprilie 2022 de două ori mi s-au 
şters replici la nişte comentarii pe youtube cuprinzând referiri la 
eseul meu despre Wikipedia confiscată, https://isabelavs2.word- 
press.com/articole/isabelavs-wikipediaro19/ , la interpretarea pe 
care am dat-o povestirii 19 trandafiri, apărută în „Acolada” din 
martie 2022,  https://isabelavs2.wordpress.com/mircea-eliade/ 
isabela-vasiliu-scraba-l 9trandafiri/, și la nuvela Dayan, https:// 
isabelavs2.wordpress.com/mircea-eliade/isabela-vasiliu-scra- 
ba-dayan-transparenta-matematica-a-realitatii/. 


